CELEX: 22010D0058
Language: sl
Date: 2010-04-30 00:00:00
Title: Sklep Skupnega odbora EGP št. 58/2010 z dne 30. aprila 2010 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

15.7.2010   
            
            
               SL
            
            
               Uradni list Evropske unije
            
            
               L 181/27
            
         SKLEP SKUPNEGA ODBORA EGP
   št. 58/2010
   z dne 30. aprila 2010
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), ter zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 70/2007 z dne 29. junija 2007 (1).
            
         
               (2)
            
            
               Uredba (ES) št. 1692/2006 Evropskega parlamenta in Sveta z dne 24. oktobra 2006 o uvedbi drugega programa „Marco Polo“ za dodelitev finančne pomoči Skupnosti za večjo okoljsko učinkovitost sistema tovornega prometa (Marco Polo II) in razveljavitvi Uredbe (ES) št. 1382/2003 (2), kakor je bila popravljena v UL L 65, 3.3.2007, str. 12, je bila vključena v Protokol 31 k Sporazumu s Sklepom Skupnega odbora EGP št. 70/2007 z dne 29. junija 2007 (3).
            
         
               (3)
            
            
               Primerno je razširiti sodelovanje pogodbenic Sporazuma, da se vključi Uredba (ES) št. 923/2009 Evropskega parlamenta in Sveta z dne 16. septembra 2009 o spremembi Uredbe (ES) št. 1692/2006 o uvedbi drugega programa „Marco Polo“ za dodelitev finančne pomoči Skupnosti za večjo okoljsko učinkovitost sistema tovornega prometa (Marco Polo II) (4).
            
         
               (4)
            
            
               Protokol 31 k Sporazumu bi bilo zato treba spremeniti, da se omogoči začetek tega razširjenega sodelovanja od 1. januarja 2010 –
            
         SKLENIL:
   Člen 1
   V alinei (Uredba (ES) št. 1692/2006 Evropskega parlamenta in Sveta) člena 12(3) Protokola 31 k Sporazumu se doda:
   „ , kakor jo spreminja:
   
               —
            
            
               
                  32009 R 0923: Uredba (ES) št. 923/2009 Evropskega parlamenta in Sveta z dne 16. septembra 2009 (UL L 266, 9.10.2009, str. 1).“
            
         Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (5).
   Uporablja se od 1. januarja 2010.
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. aprila 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 304, 22.11.2007, str. 54.
   
      (2)  UL L 328, 24.11.2006, str. 1.
   
      (3)  UL L 304, 22.11.2007, str. 54.
   
      (4)  UL L 266, 9.10.2009, str. 1.
   
      (5)  Navedena ni nobena ustavna zahteva.